EURÓPSKA KOMISIA V Bruseli14. 10. 2015 COM(2015) 513 final OPRAVNÝ LIST Č. 2

k návrhu všeobecného rozpočtu na rok 2016 Aktualizácia odhadovaných potrieb na poľnohospodárske výdavky a rybárstvo



Riadenie utečeneckej krízy: okamžité opatrenia, rozpočtového charakteru na základe európskej migračnej agendy



So zreteľom na: –Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a, –nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a najmä na jeho článok 39, –návrh všeobecného rozpočtu Európskej únie na rozpočtový rok 2016 prijatý Komisiou 24. júna 2015, –opravný list č. 1/2016, ktorý Komisia prijala 26. júna 2015, Európska komisia týmto predkladá rozpočtovému orgánu opravný list č. 2 k návrhu všeobecného rozpočtu Európskej únie na rozpočtový rok 2016 z dôvodov uvedených v dôvodovej správe. VÝKAZ PRÍJMOV A VÝDAVKOV PODĽA ODDIELOV Zmeny vo výkaze príjmov a výdavkov podľa oddielov sú k dispozícii v databáze EUR-Lex ( http://eur-lex.europa.eu/budget/www/index-sk.htm ). Anglické znenie zmien v tomto výkaze je pripojené na informačné účely ako príloha k rozpočtu. OBSAH Contents 1 Úvod 2 Poľnohospodárstvo a rybárstvo 2.1 Hlavné navrhované zmeny 2.2 Európsky poľnohospodársky záručný fond (EPZF) 2.3 Ostatné poľnohospodárske výdavky mimo EPZF 2.4 Dohody o partnerstve v odvetví udržateľného rybárstva

2.5 Zmeny v nomenklatúre a rozpočtové poznámky 3 Okamžité opatrenia zamerané na riešenie utečeneckej krízy v rámci európskej migračnej agendy 3.1 Úvod 3.2 Okruh 3: Bezpečnosť a občianstvo 3.3 Okruh 4: Globálna Európa 3.4 Okruh 5: Administratíva 4 Krytie finančných prostriedkov splatných EIF v rámci Európskeho fondu pre strategické investície (EFSI) 5 Agentúra pre spoluprácu regulačných orgánov v oblasti energetiky (ACER) 6 Bezpečnosť potravín a krmív 6 Súhrnná tabuľka podľa okruhov viacročného finančného rámca 1Úvod Predmetom tohto opravného listu č. 2 (OL2) k návrhu rozpočtu na rok 2016 sú: Aktualizácia odhadovaných potrieb a pripísaných príjmov a rozpočtových prostriedkov na poľnohospodárske výdavky. Okrem premenlivých trhových faktorov zahŕňa OL 2/2016 aj vplyv rozhodnutí prijatých v odvetví poľnohospodárstva od mája 2015, keď bol predložený návrh rozpočtu (NR) na rok 2016, ako aj iné návrhy, ktoré by mohli mať v priebehu rozpočtového roka výrazný vplyv. Po zohľadnení ďalších príjmov pripísaných v prospech EPZF predstavuje čistý výsledok, pokiaľ ide o okruh 2, zníženie o 477,3 milióna EUR, a to v prípade viazaných aj platobných rozpočtových prostriedkov. Aktualizácia situácie v oblasti dohôd o partnerstve v odvetví udržateľného rybárstva na účel zohľadnenia najnovších odhadov, na základe ktorých sú potrebné výdavky v prípade viazaných aj platobných rozpočtových prostriedkov o 11 miliónov EUR nižšie, než sa pôvodne odhadovalo. Potrebné zvýšenie prostriedkov na okamžité opatrenia na riešenie utečeneckej krízy v rámci európskej migračnej agendy v nadväznosti na opatrenia navrhnuté v návrhu opravného rozpočtu č. 7/2015, a to takto: oOkruh 3: Bezpečnosť a občianstvo. Zvýšenie prostriedkov na núdzovú pomoc v prospech exponovanejších členských štátov, zvýšenie kapacity troch agentúr v prvej línii, ako aj integrácia dvoch rozhodnutí o premiestnení osôb prijatých v septembri 2015, a potreba ďalšieho zvýšenia financovania v rámci Fondu pre azyl, migráciu a integráciu (AMIF) a Fondu pre vnútornú bezpečnosť (ISF). Celkovo si navrhované opatrenia na rok 2016 vyžadujú zvýšenie vo výške 1 380 miliónov EUR vo viazaných rozpočtových prostriedkoch a 778,8 milióna EUR v platobných rozpočtových prostriedkoch. Komisia preto navrhuje mobilizovať nástroj flexibility vo výške 1 504,0 milióna EUR v prospech okruhu 3. Zahŕňa to 124,0 milióna EUR, ktoré Komisia už navrhla na mobilizáciu z nástroja flexibility spolu s pôvodným návrhom rozpočtu na rok 2016; pôvodný návrh sa teraz ruší a nahrádza sa novým návrhom aktu, ktorý je sprievodným dokumentom k tomuto opravnému listu. oOkruh 4: Globálna Európa. Zvýšenie prostriedkov na humanitárnu pomoc o 150 miliónov EUR vo viazaných rozpočtových prostriedkoch a 405 miliónov EUR v platobných rozpočtových prostriedkoch, ako aj zvýšenie platobných rozpočtových prostriedkov pre nástroj európskeho susedstva vo výške 210 miliónov EUR. oOkruh 5: Administratíva. Zvýšenie o 23,9 milióna EUR vo viazaných a v platobných rozpočtových prostriedkoch na pokrytie platov a služobných ciest. Zvýšenie o 5 miliónov EUR vo viazaných a v platobných rozpočtových prostriedkoch na pokrytie poplatkov do Európskeho investičného fondu (EIF) na implementáciu produktov nového okna pre malé a stredné podniky (MSP) v rámci Európskeho fondu pre strategické investície (EFSI).

Rozpočtovo neutrálna zmena štruktúry plánu pracovných miest Agentúry pre spoluprácu regulačných orgánov v oblasti energetiky (ACER). Zníženie o 20,0 milióna EUR v platobných rozpočtových prostriedkoch v rámci programu Potraviny a krmivá. Čistý vplyv týchto zmien vo všetkých okruhoch na rozpočet predstavuje zvýšenie viazaných rozpočtových prostriedkov o 1 070,6 milióna EUR a platobných rozpočtových prostriedkov o 914,5 milióna EUR. 2Poľnohospodárstvo a rybárstvo 2.1Hlavné navrhované zmeny Prostredníctvom tohto opravného listu Komisia navrhuje zvýšiť výdavky na poľnohospodárstvo v porovnaní s NR 2016 o 660,7 milióna EUR. Toto zvýšenie potrieb je spôsobené najmä finančnými dôsledkami dočasných podporných opatrení v nadväznosti na rozšírenie ruského embarga na dovoz určitých poľnohospodárskych výrobkov z EÚ, ako aj niektorými dodatočnými opatreniami na podporu odvetví, ktoré čelia zložitej situácii na trhu, najmä mliekarenského priemyslu a produkcie bravčového mäsa. Keď sa vylúči vplyv týchto mimoriadnych opatrení vo výške takmer 700 miliónov EUR (pozri ďalej uvedenú tabuľku), predstavuje aktualizovaný odhad výdavkov EPZF o 37 miliónov EUR menej než v NR 2016. Dočasné podporné opatrenia prijaté a pripravované Komisiou od predloženia NR 2016 Rozpočtový riadok Opatrenie Suma

(v mil. EUR) Prijaté opatrenia (197,3 milióna EUR), z tohto 05 02 08 03

05 02 08 99 Predĺženie dočasných výnimočných podporných opatrení pre výrobcov určitých druhov ovocia a zeleniny [delegované nariadenie Komisie (EÚ) 2015/1369] 191,0 05 02 12 02 Súkromné skladovanie sušeného odstredeného mlieka a verejná intervencia [vykonávacie nariadenie Komisie (EÚ) 2015/1548 a delegované nariadenie Komisie (EÚ) 2015/1549] 2,3 05 02 12 04 Súkromné skladovanie masla a verejná intervencia [vykonávacie nariadenie Komisie (EÚ) 2015/1548 a delegované nariadenie Komisie (EÚ) 2015/1549] 4,0 Pripravované opatrenia (500,7 milióna EUR), z toho 05 02 12 02 Rozšírené súkromné skladovanie sušeného odstredeného mlieka [pripravované vykonávacie nariadenie Komisie (EÚ) 2015/xx] 11,7 05 02 12 09 Distribúcia mliečnych výrobkov ako okamžitá reakcia na humanitárnu krízu [priamo vykonateľné Komisiou na základe nariadenia (ES) č. 1257/96] 30,0 05 02 12 99 Dočasná mimoriadna schéma pomoci na súkromné skladovanie určitých syrov [pripravované delegované nariadenie Komisie (EÚ) č. 2015/xx] 10,0 05 02 12 99 Dočasná mimoriadna pomoc pre výrobcov mlieka vo forme prostriedkov vyčlenených pre jednotlivé krajiny [pripravované delegované nariadenie Komisie (EÚ) č. 2015/xx] 420,0 05 02 15 Súkromné skladovanie bravčového mäsa (začne sa, keď vývoj trhovej ceny odôvodní opatrenie) 29,0 Súčet všetkých dodatočných núdzových opatrení zahrnutých v OL 2/2016 v porovnaní s NR 2016 698,0 Niektoré z týchto opatrení môžu mať vplyv aj na výdavky v roku 2017 v závislosti od ich konečnej podoby a načasovania vyhlásenia, ktoré Komisii majú predložiť členské štáty v rámci zdieľaného hospodárenia EPZF. Uvedená tabuľka okrem toho nezahŕňa 30 miliónov EUR, ktoré budú doplnené v ďalšej výzve na predkladanie návrhov, ktorá sa vyhlási začiatkom roka 2016 s cieľom ešte viac zvýšiť podporu činností zameraných na propagáciu mliečnych výrobkov a bravčového mäsa v tretích krajinách, keďže sa ich finančný vplyv prejaví až od roku 2017. Tieto dodatočné dočasné opatrenia vo výške 698,0 milióna EUR budú spadať hlavne do EPZF (668,0 milióna EUR), s výnimkou distribúcie mliečnych výrobkov v rámci okamžitej reakcie na humanitárnu krízu (30 miliónov EUR). Rozpočtové prostriedky na poľnohospodárske výdavky financované v rámci EPZF sú v OL 2/2016 plánované na úrovni 42 360,3 milióna EUR, čo je menej ako jeho čistý zostatok pre výdavky EPZF (čistý čiastkový strop) na rok 2016, ktorý predstavuje 43 949,3 milióna EUR. Napriek zvýšeniu potrieb EPZF o 630,7 milióna EUR sa rozpočtové prostriedky EPZF v porovnaní s NR 2016 znižujú, pretože uvedené zvýšenie je viac než kompenzované dodatočne pripísanými príjmami v prospech EPZF (+ 1 138,0 milióna EUR). V nasledujúcej tabuľke je zhrnutý vplyv OL 2/2016 na okruh 2 ako celok: (v mil. EUR, zaokrúhlené údaje v bežných cenách) Návrh rozpočtu na rok 2016 (1) Opravný list

č. 2/2016 Návrh rozpočtu na rok 2016

(vrátane OL 1/2016) Záväzky Platby Záväzky Platby Záväzky Platby — Európsky poľnohospodársky záručný fond (EPZF) 42 867,6 42 859,3 –507,3 –507,3 42 360,3 42 352,0 — Európsky poľnohospodársky fond pre rozvoj vidieka (EPFRV) 18 676,3 11 866,4 18 676,3 11 866,4 — Európsky námorný a rybársky fond (EMFF), regionálne organizácie pre riadenie rybárstva (RFMO) a dohody o partnerstve v odvetví udržateľného rybárstva (SFPA), z toho: 1 047,0 720,6 –11,0 –11,0 1 036,0 709,6 — Dohody o partnerstve v odvetví udržateľného rybárstva (SFPA) —operačný riadok (11 03 01) 51,1 51,1 –0,4 –0,4 50,7 50,7 — Dohody o partnerstve v odvetví udržateľného rybárstva (SFPA) —rezervy (40 02 41) 93,9 93,9 –10,6 –10,6 83,3 83,3 — Ochrana životného prostredia a klímy (Life) 462,8 355,3 462,8 353,3 — Opatrenia financované na základe výsadných práv Komisie a osobitných právomocí prenesených na Komisiu 0,3 0,8 0,3 0,8 — Pilotné projekty a prípravné akcie p.m. 13,1 p.m. 13,1 — Decentralizované agentúry 50,3 50,3 50,3 50,3 — Ostatné výdavky v rámci okruhu 2 0,0 0,0 30,0 30,0 30,0 30,0 Spolu 63 104,4 55 865,9 –488,3 –488,3 62 616,1 55 377,6 Strop 64 262,0 64 262,0 Rezerva 1 157,6 +488,3 1 645,9 z toho EPZF 42 867,6 42 859,3 –507,3 –507,3 42 360,3 42 352,0 Čiastkový strop EPZF (po technickej úprave VFR na roky 2014 – 2020) (2) 43 950,0 43 950,0 Čistý zostatok k dispozícii na výdavky EPZF (3) 43 949,3 43 949,3 Rezerva/EPZF 1 081,7 +507,3 1 588,9 (1) Návrh rozpočtu na rok 2016 zahŕňa OL 1/2016. (2) Súvisiace sumy sú zaokrúhlené na milióny eur. (3) Dostupný čistý zostatok na výdavky EPZF, ako je stanovené v prílohe k vykonávaciemu nariadeniu Komisie (EÚ) č. 367/2014 naposledy zmenenému vykonávacím nariadením Komisie (EÚ) 2015/141. Čiastková rezerva pre EPZF je vypočítaná podľa týchto súm. Celková výška rozpočtových prostriedkov požadovaných pre okruh 2 v roku 2016 sa tak odhaduje na 62 616,1 milióna EUR. Výsledná rezerva vo výške 1 645,9 milióna EUR vo viazaných rozpočtových prostriedkoch je pod úrovňou príslušného stropu VFR. V dôsledku zmien navrhovaných v tomto opravnom liste v porovnaní s NR 2016 sa rezerva zvyšuje o 488,3 milióna EUR, z toho 477,3 milióna EUR pochádza z hlavy 05 (poľnohospodárstvo) a 11 miliónov EUR z dohôd o partnerstve v odvetví udržateľného rybárstva (SFPA) v hlave 11 (Námorné záležitosti a rybárstvo). Platobné rozpočtové prostriedky v OL 2/2016 sú upravené o rovnakú sumu ako viazané rozpočtové prostriedky. 2.2Európsky poľnohospodársky záručný fond (EPZF) 2.2.1Prehľad Účelom OL 2/2016 je aktualizovať odhadované výdavky na poľnohospodárstvo na základe najnovších hospodárskych údajov a legislatívneho rámca. Na konci septembra mala Komisia k dispozícii prvé údaje o výške produkcie v roku 2015 a výhľady pre poľnohospodárske trhy, z ktorých vychádzajú aktualizované odhady rozpočtových potrieb na rok 2016. Okrem trhových faktorov zohľadňuje tento OL 2/2016 aj vplyv legislatívnych rozhodnutí týkajúcich sa odvetvia poľnohospodárstva, ktoré sú už prijaté alebo sa v súčasnosti pripravujú od konca mája 2015, keď bol NR 2016 vypracovaný. To sa týka najmä súboru delegovaných a vykonávacích aktov Komisie o dočasných podporných opatreniach v nadväznosti na rozšírenie ruského embarga na dovoz určitých poľnohospodárskych výrobkov z EÚ, na ovocie, zeleninu a mliečne výrobky, a na riešenie problémov na trhu v určitých odvetviach, najmä v mliekarenskom priemysle a produkcii bravčového mäsa.

Celkovo sa potreby EPZF na rok 2016 (po zohľadnení ustanovení EPZF týkajúcich sa „finančnej disciplíny“) v súčasnosti odhadujú na 45 200,3 milióna EUR v porovnaní so sumou 44 569,6 milióna EUR v NR 2016 (+630,7 milióna EUR). Toto zvýšenie je predovšetkým dôsledkom dočasných podporných opatrení v celkovej sume 668,0 milióna EUR zahrnutých v kapitole 05 02 Zlepšovanie konkurencieschopnosti odvetvia poľnohospodárstva prostredníctvom zásahov na poľnohospodárskych trhoch. Zároveň sa však mierne znížil rozpočet pre bežné trhové opatrenia (–10,0 milióna EUR), napríklad opatrenia kapitoly 05 03 Priame platby zamerané na prispievanie k príjmom poľnohospodárskych podnikov, obmedzovanie variabilnosti ich príjmu a dosahovanie cieľov v oblasti životného prostredia a klímy (–12,6 milióna EUR) a kapitoly 05 07 Audit výdavkov na poľnohospodárstvo financovaných z Európskeho poľnohospodárskeho záručného fondu (EPZF) (–15 milióna EUR), čo sa tiež zahrnulo do OL 2/2016. Pokiaľ ide o pripísané príjmy, suma, ktorá by mala byť podľa očakávaní k dispozícii v roku 2016, sa zvyšuje, a to z 1 702 miliónov EUR v NR 2016 na 2 840 miliónov EUR (+1 138 miliónov EUR). Toto zvýšenie vyplýva z vyšších príjmov z dodatočných odvodov od výrobcov mlieka (+369 miliónov EUR) za prekročenie referenčných množstiev na mlieko v poslednom roku uplatňovania kvót 2014/15, ktoré oznámili členské štáty, a z aktualizovaných odhadov súm vyplývajúcich z rozhodnutí o schválení účtov (+25 miliónov EUR) a nezrovnalostí (–6 miliónov EUR). OL 2/2016 navyše zahŕňa očakávané pripísané príjmy prenesené z roku 2015 do roku 2016 (+750 miliónov EUR). Táto suma ešte nebola zahrnutá v NR 2016, keďže v čase jeho zostavovania bolo ešte príliš skoro na spoľahlivý odhad plnenia rozpočtu EPZF v roku 2015. Navyše, keďže rezerva na krízové situácie v odvetví poľnohospodárstva (433 miliónov EUR) nebude využitá v roku 2015, nevyužité rozpočtové prostriedky budú prenesené na úhradu poľnohospodárom podliehajúcim mechanizmu finančnej disciplíny v roku 2016 V dôsledku týchto aktualizácií sú na pokrytie potrieb EPZF v roku 2016 potrebné viazané rozpočtové prostriedky vo výške 42 360,3 milióna EUR, v čom je zahrnutá suma 441,6 milióna EUR určená pre rezervu na krízové situácie v odvetví poľnohospodárstva. Tak ako v prípade NR 2016, táto celková suma je nižšia ako čistý čiastkový strop EPZF vo výške 43 949,3 milióna EUR. To znamená, že sa mechanizmus finančnej disciplíny bude vzťahovať len na vytvorenie rezervy na krízové situácie v odvetví poľnohospodárstva v roku 2016. 2.2.2Podrobné pripomienky 05 02— Zlepšovanie konkurencieschopnosti odvetvia poľnohospodárstva prostredníctvom zásahov na poľnohospodárskych trhoch (rozpočtové prostriedky +458,3 milióna EUR) (v mil. EUR, zaokrúhlené údaje v bežných cenách) Opatrenia na poľnohospodárskych trhoch Návrh rozpočtu na rok 2016 Opravný list

č. 2/2016 Návrh rozpočtu na rok 2016

(vrátane OL 2/2016) Potreby 2 614,7 +658,3 3 273,0 – Odhadované pripísané príjmy disponibilné v roku 2016 400,0 +200,0 600,0 Požadované rozpočtové prostriedky 2 214,7 +458,3 2 673,0 V porovnaní s NR 2016 sa celkové potreby na intervenčné opatrenia na poľnohospodárskych trhoch zvyšujú o 658,3 milióna EUR. Keďže pripísané príjmy, ktoré by mali byť podľa očakávania k dispozícii pre kapitolu 05 02 (vo výške 600,0 milióna EUR) sú v porovnaní s NR 2016 o 200 miliónov EUR vyššie, rozpočtové prostriedky požadované v OL 2/2016 sa zvyšujú o 458,3 milióna EUR). Hlavné úpravy sú uvedené ďalej v texte. V prípade ovocia a zeleniny sú odhadované potreby pre operačné fondy pre organizácie výrobcov (rozpočtová položka 05 02 08 03) vyššie (+111,0 milióna EUR), než sa predpokladalo v NR 2016. Z aktualizovaného posúdenia skutočného využívania opatrení a mierne upravených údajov pre ročné vnútroštátne plány však vyplýva len malá úprava (–2,7 milióna EUR), pričom je takisto zohľadnený odhadovaný finančný vplyv možnej čiastočnej úhrady z rozpočtu EÚ za vnútroštátnu finančnú pomoc, ktorú niektoré členské štáty poskytli. Najväčší rozdiel (+113,7 milióna EUR) vyplýva z finančného vplyvu predĺženia dočasných krízových opatrení (stiahnutie z trhu na bezplatnú distribúciu a iné miesta určenia, neuskutočnený zber a zelený zber, ako aj zvýšená podpora pre odvetvie ovocia a zeleniny), ktoré organizácie výrobcov vykonávajú nad rámec svojich bežných ročných plánov. Podľa odhadov bude na rovnaké krízové opatrenia realizované výrobcami, ktorí nie sú členmi takýchto uznaných organizácií výrobcov, potrebná ďalšia suma 77,3 milióna EUR, ktorá bude financovaná z rozpočtovej položky 05 02 08 99 [Ostatné opatrenia (ovocie a zelenina)]. Celkovo sa finančný vplyv tohto predĺženia odhaduje na 191 miliónov EUR. V OL 2/2016 sa ďalej navrhuje mierna úprava smerom nadol (–10 miliónov EUR) v prípade pomoci skupinám výrobcov na predbežné uznanie (rozpočtová položka 05 02 08 11) na základe najnovších informácií z predbežného plnenia rozpočtu v roku 2015. Rozpočtové prostriedky pre vinohradnícko-vinárske odvetvie v rozpočtovej položke 05 02 09 08 určené na financovanie národných programov podpory sa navrhuje znížiť o 8 miliónov EUR, zatiaľ čo rozpočtové prostriedky na opatrenia na propagáciu v prospech poľnohospodárskych výrobkov v rozpočtovej položke 05 02 10 01 sa zvyšujú o 6 miliónov EUR, čo zohľadňuje najnovšie údaje o čerpaní vzťahujúcom sa na obidve opatrenia. Pokiaľ ide o opatrenia na propagáciu, do NR 2016 sa už zahrnula suma 13,5 milióna EUR, v čom sa odzrkadľuje odhadovaný finančný vplyv osobitnej výzvy na predkladanie ponúk, ktorú Komisia iniciovala už v roku 2015 s cieľom podporiť presmerovanie vývozu po uzavretí ruského trhu, na rozpočet na rok 2016. Predpokladá sa ďalšie zintenzívnenie propagačných činností v ďalších tretích krajinách, a to najmä v dôsledku súčasnej situácie na trhu s mliečnymi výrobkami a bravčovým mäsom, avšak finančný vplyv dodatočnej sumy 30 miliónov EUR spojených s budúcou výzvou na predloženie návrhov, ktorá bude vyhlásená začiatkom roka 2016, sa premietne najskôr do rozpočtu na rok 2017 (úhrada výdavkov skutočne vynaložených členskými štátmi po vykonaní jednotlivých projektov). V prípade ostatných rastlinných produktov/opatrení (rozpočtový článok 05 02 11) sa v OL 2/2016 aktualizujú odhady využívania stropov pre regióny POSEI, čo vedie k miernemu zvýšeniu rozpočtových prostriedkov (+1,0 milióna EUR) pre opatrenia na podporu trhu financované z rozpočtovej položky 05 02 11 04. Najväčšia zmena v opatreniach v oblasti poľnohospodárstva, ktorá je navrhovaná v OL 2/2016, sa týka mlieka a mliečnych výrobkov (rozpočtový článok 05 02 12), so zvýšením o 478 miliónov EUR, z ktorých je 30 miliónov EUR naplánovaných na distribúciu mliečnych výrobkov EÚ v rámci humanitárnej pomoci EÚ tretím krajinám (pozri ďalej oddiel 2.3). Všetky dodatočné potreby sa týkajú dodatočných mimoriadnych opatrení na podporu tohto odvetvia, ktoré je spolu s odvetvím ovocia a zeleniny a odvetvím bravčového mäsa najviac postihnuté ruským embargom na dovoz z EÚ. Okrem toho výrazný nárast výroby v EÚ počas prvých mesiacov po ukončení systému kvót na mlieko (koncom marca 2015) a slabší dopyt na svetových trhoch v súčasnosti vyvíja tlak na výrobné ceny v EÚ. Časť dodatočných rozpočtových prostriedkov (+28 miliónov EUR) je určená na pokračovanie a posilnenie opatrení týkajúcich sa skladovacích operácií, z toho +14 miliónov EUR na sušené odstredené mlieko v rozpočtovej položke 05 02 12 02, +4 milióny EUR na maslo v rozpočtovej položke 05 02 12 04 a +10 miliónov EUR na syr v rozpočtovej položke 05 02 12 99. Najväčšia suma (+420 miliónov EUR) sa navrhuje na dočasnú mimoriadnu pomoc vo forme jednorazového finančného krytia, ktorého použitie bude do veľkej miery závisieť od členských štátov v záujme toho, aby pomoc dostali tí poľnohospodári, ktorí sú obzvlášť postihnutí. Komisia navrhuje zvýšiť o 33 miliónov EUR rozpočtové prostriedky v rozpočtovom článku 05 02 15 (Bravčové mäso, vajcia a hydina, včelárstvo a ostatné živočíšne výrobky). Malá suma vo výške 1 milióna EUR je určená pre včelárstvo (rozpočtová položka 05 02 15 06) a odráža ďalšie zlepšovanie vo vykonávaní národných programov. Ďalšie 3 milióny EUR sú potrebné pre rozpočtovú položku 05 02 15 02 na pokrytie zostávajúcich platieb pre schémy pomoci na súkromné skladovanie bravčového mäsa, ktorá bola zavedená niekoľko týždňov na jar 2015. V OL 2/2016 sa takisto navrhuje ďalších 29 miliónov EUR na súkromné skladovanie bravčového mäsa pre prípad, ak v dôsledku vývoja trhových cien bude potrebné zavedenie novej schémy. 05 03 — Priame platby zamerané na prispievanie k príjmom poľnohospodárskych podnikov, obmedzovanie variabilnosti ich príjmu a dosahovanie cieľov v oblasti životného prostredia a klímy (rozpočtové prostriedky – 950,6 milióna EUR) (v mil. EUR, zaokrúhlené údaje v bežných cenách) Priame platby Návrh rozpočtu na rok 2016 Opravný list

č. 2/2016 Návrh rozpočtu na rok 2016

(vrátane OL 2/2016) Po uplatnení mechanizmu finančnej disciplíny (vrátane „prostriedkov na rezervu na krízové situácie v odvetví poľnohospodárstva“) Potreby 41 838,3 –12,6 41 825,7 – Odhadované pripísané príjmy disponibilné v roku 2016 1 302,0 +938,0 2 240,0 Požadované rozpočtové prostriedky 40 536,3 –950,6 39 585,7 V porovnaní s NR 2016 sú rozpočtové prostriedky požadované pre kapitolu 05 03 upravené smerom nadol, a to o 950,6 milióna EUR. Táto zmena je najmä dôsledkom vyššej sumy príjmov pripísaných do položky 05 03 01 10 Režim základných platieb (BPS), pri ktorých sú odhadované potreby v porovnaní s NR 2016 nezmenené. Mierny pokles potrieb (–12,6 milióna EUR) predstavuje čistý vplyv niekoľkých drobných zmien v niekoľkých ďalších rozpočtových položkách odrážajúcich aktualizáciu rozpočtových odhadov: –18,0 milióna EUR v položke 05 03 01 01 Režim jednotnej platby, +1,0 milióna EUR v položke 05 03 01 02, +6,0 milióna EUR v položke 05 03 02 40 Podpora na plochu pre bavlnu, –1,0 milióna EUR v položke 05 03 02 60 Režim dobrovoľnej viazanej podpory a –0,6 milióna EUR v položke 05 03 02 99 Iné (priame platby). 05 07 Audit výdavkov na poľnohospodárstvo financovaných z Európskeho poľnohospodárskeho záručného fondu (EPZF) (rozpočtové prostriedky – 15,0 milióna EUR) (v mil. EUR, zaokrúhlené údaje v bežných cenách) Audit poľnohospodárskych výdavkov Návrh rozpočtu na rok 2016 Opravný list

č. 2/2016 Návrh rozpočtu na rok 2016

(vrátane OL 2/2016) 05 07 01 06 — Výdavky na finančné opravy v prospech členských štátov na základe rozhodnutí o vyrovnaní účtov z predchádzajúcich rokov so zreteľom na zdieľané hospodárenie vykázaných v rámci Záručnej sekcie EPUZF (predchádzajúce opatrenia) a v rámci EPZF. 35,0 –15,0 20,0 Spolu 35,0 –15,0 20,0 Rozpočtové prostriedky v rozpočtovom článku 05 07 01 06 Finančné opravy v prospech členských štátov na základe rozhodnutí o vyrovnaní účtov možno znížiť o 15,0 milióna EUR na základe aktualizácie rozpočtových odhadov zohľadňujúcej predbežné plnenie rozpočtu v roku 2015. 2.3Ostatné poľnohospodárske výdavky mimo EPZF

V rámci núdzových opatrení zameraných na obnovenie rovnováhy trhu v mliekarenskom priemysle EÚ sa vyčlení suma 30 miliónov EUR na distribúciu mliečnych výrobkov pochádzajúcich z EÚ v rámci humanitárnej pomoci EÚ tretím krajinám. Toto opatrenie, ktoré sa považuje za výnimočné a jednorazové, sa bude vykonávať v spolupráci s medzinárodnými organizáciami, ktoré pôsobia v oblasti humanitárnej pomoci. Táto suma sa bude financovať z navrhovanej novej rozpočtovej položky 05 02 12 09 Distribúcia mliečnych výrobkov ako okamžitá reakcia na humanitárnu krízu v rámci hlavy 05, avšak mimo EPZF. Komisia bude toto opatrenie vykonávať na základe nariadenia Rady (ES) č.1257/96 z 20. júna 1996 o humanitárnej pomoci. 2.4Dohody o partnerstve v odvetví udržateľného rybárstva Ako sa uvádza v bode C časti II medziinštitucionálnej dohody (IIA), Komisia preskúmala najnovšie dostupné informácie týkajúce sa dohôd o partnerstve v odvetví udržateľného rybárstva. S cieľom zohľadniť najnovšie známe informácie, pokiaľ ide o finančnú náhradu, ktorá sa má zaplatiť za platné alebo prerokúvané dohody, a odhadované pripísané príjmy, Komisia navrhuje znížiť viazané a platobné rozpočtové prostriedky v rozpočtovom článku 11 03 01 Vytvorenie rámca pre riadenie rybolovných činností rybárskych plavidiel Únie vo vodách tretích krajín o 0,4 milióna EUR a prostriedky na rezervu v článku 40 02 41 o 10,6 milióna EUR. Keďže finančné náhrady pre väčšinu dohôd vykazujú počas daného obdobia stabilný profil, Komisia má v úmysle prerozdeliť 11,0 milióna EUR viazaných a platobných rozpočtových prostriedkov na obdobie rokov 2018 – 2020. V dôsledku toho bude ich profil stabilný a nie klesajúci, ako sa predpokladalo vo VFR 2014 – 2020. (v mil. EUR, zaokrúhlené údaje v bežných cenách) Dohody o partnerstve v odvetví udržateľného rybárstva Návrh rozpočtu na rok 2016 Opravný list

č. 2/2016 Návrh rozpočtu na rok 2016

(vrátane OL 1/2016) Záväzky Platby Záväzky Platby Záväzky Platby Operačný riadok (11 03 01) 51,1 51,1 –0,4 –0,4 50,7 50,7 Rezerva (40 02 41) 93,9 93,9 –10,6 –10,6 83,3 83,3 Spolu 145,0 145,0 –11,0 –11,0 134,0 134,0 2.5Zmeny v nomenklatúre a rozpočtové poznámky V nasledujúcej tabuľke sú zhrnuté zmeny v nomenklatúre a úpravy rozpočtových poznámok v prípade niekoľkých kapitol, článkov a položiek v rámci okruhu 2: Okruh Vysvetlenie Výdavky 05 02 Zásahy na poľnohospodárskych trhoch Aktualizácia údajov týkajúcich sa pripísaných príjmov 05 02 12 09 Distribúcia mliečnych výrobkov ako okamžitá reakcia na humanitárnu krízu Vytvorenie novej položky na účely financovania mimoriadnych opatrení týkajúcich sa mliekarenského priemyslu 05 03 Priame platby zamerané na prispievanie k príjmom poľnohospodárskych podnikov, obmedzovanie variabilnosti ich príjmu a dosahovanie cieľov v oblasti životného prostredia a klímy Aktualizácia údajov týkajúcich sa pripísaných príjmov 11 03 01 Dohody o partnerstve v odvetví udržateľného rybárstva Zmeny rozpočtových poznámok: tabuľka Príjmy 6 7 0 1 Vyrovnanie účtov EPZF – Pripísané príjmy Aktualizácia údajov týkajúcich sa pripísaných príjmov 6 7 0 2 Nezrovnalosti v rámci EPZF — Pripísané príjmy Aktualizácia údajov týkajúcich sa pripísaných príjmov 6 7 0 3 Dodatočné odvody od výrobcov mlieka — Pripísané príjmy Aktualizácia údajov týkajúcich sa pripísaných príjmov 3Okamžité opatrenia zamerané na riešenie utečeneckej krízy v rámci európskej migračnej agendy 3.1Úvod Dňa 23. septembra 2015 Komisia predložila oznámenie Európskemu parlamentu, Európskej rade a Rade – Riadenie utečeneckej krízy: okamžité opatrenia operatívneho, rozpočtového a právneho charakteru na základe európskej migračnej agendy. V tomto oznámení sa určil súbor prioritných činností, ktoré sa majú realizovať v priebehu nasledujúcich šiestich mesiacov, vrátane úprav, ktoré treba vykonať v rozpočte na rok 2015 a v návrhu rozpočtu na rok 2016. Dňa 30. septembra 2015 Komisia prijala návrh opravného rozpočtu č. 7/2015, ktorý obsahoval tieto opravy rozpočtu na rok 2015: V rámci okruhu 3: Bezpečnosť a občianstvo: ďalšia núdzová pomoc v rámci Fondu pre azyl, migráciu a integráciu (AMIF) a Fondu pre vnútornú bezpečnosť (ISF) v celkovej výške 100 miliónov EUR vo viazaných rozpočtových prostriedkoch a zvýšenie počtu miest v pláne pracovných miest pre agentúru Frontex (+ 60 pracovných miest), EASO (+ 30 pracovných miest) a Europol (+ 30 pracovných miest) na zvýšenie ich kapacity na mieste. V rámci okruhu 4 Globálna Európa: dodatočné finančné prostriedky pre nástroj európskeho susedstva (300 miliónov EUR vo viazaných rozpočtových prostriedkoch) a zvýšenie platobných rozpočtových prostriedkov na humanitárnu pomoc vo výške 55,7 milióna EUR prostredníctvom prerozdelenia. Komisia okrem toho zároveň požiadala (DEC 32/2015) o presun 175 miliónov EUR vo viazaných rozpočtových prostriedkoch z rezervy na núdzovú pomoc (EAR) na poskytnutie humanitárnej pomoci krajinám prijímajúcim vysídlené osoby utekajúce pred sýrskym konfliktom. Tento opravný list k návrhu rozpočtu na rok 2016 vychádza z opatrení týkajúcich sa núdzovej pomoci a agentúr navrhnutých už v návrhu opravného rozpočtu č. 7/2015 a ďalej ich rozširuje. Okrem toho zahŕňa rozpočtovú podporu na rok 2016 týkajúcu sa rozhodnutí prijatých so zreteľom na premiestnenie 160 000 osôb z Talianska a Grécka. Prostriedky zodpovedajúce 40 000 z týchto 160 000 osôb obsahoval už pôvodný návrh rozpočtu. Navrhuje sa zvýšenie finančných prostriedkov pre AMIF a ISF, aby sa posilnili prijímacie a azylové systémy členských štátov, ktoré čelia nevídanému prílivu migrantov a prudkému nárastu žiadostí o azyl. V rámci okruhu 4 Komisia navrhuje vyššiu podporu na humanitárnu pomoc a pre nástroj európskeho susedstva (ENI). Napokon, s cieľom posilniť útvary Komisie v prvej línii vzhľadom na utečeneckú krízu Komisia žiada zvýšenie administratívnych rozpočtových prostriedkov v rámci okruhu týkajúceho sa platov a služobných ciest. 3.2Okruh 3: Bezpečnosť a občianstvo Dodatočné opatrenia navrhované prostredníctvom tohto opravného listu na rok 2016 sú: 1.Núdzová pomoc: na základe žiadosti o dodatočnú núdzovú pomoc na rok 2015, ako sa uvádza v NOR č. 7/2015 (100 miliónov EUR), sa na rok 2016 navrhuje ďalšie zvýšenie prostriedkov v rámci AMIF (60 miliónov EUR) a ISF (34 miliónov EUR). Dodatočná suma sa použije na pokrytie požiadaviek, ktoré už boli prijaté alebo ktorých prijatie sa očakáva v priebehu roka. Tým by sa Komisii umožnilo uplatniť koordinovaný postup spolu s Talianskom a Gréckom, pokiaľ ide o štruktúrované žiadosti pre prípad núdze, s cieľom realizovať projekt podporných tímov pre migrantov a systémov premiestňovania osôb, ako aj riešiť neustále sa zvyšujúci prílev migrantov.

Dodatočná núdzová pomoc na rok 2015 (100 miliónov EUR) a 2016 (94 miliónov EUR) vo viazaných rozpočtových prostriedkoch si vyžaduje predbežné financovanie v roku 2016 vo výške 80 % (155,2 milióna EUR) v platobných rozpočtových prostriedkoch. 2.Agentúry: Agentúry EÚ pôsobiace v oblastiach súvisiacich s migráciou musia zvýšiť svoje kapacity, keďže sa v súčasnosti od nich vyžaduje, aby boli priamo na mieste oveľa aktívnejšie, než sa pôvodne predpokladalo. Komisia preto navrhuje ponechať zvýšený počet zamestnancov v troch kľúčových agentúrach EÚ (Frontex, EASO a EUROPOL), ako sa navrhuje v NOR č. 7/2015, ako aj posilniť operačnú kapacitu agentúry Frontex v oblasti návratu a spolupráce v problémových oblastiach („hotspots“). a)Ľudské zdroje: V NOR č. 7/2015 sa navrhovalo zvýšenie ľudských zdrojov troch kľúčových agentúr EÚ o 120 dodatočných miest v pláne pracovných miest, z toho 60 pre Frontex, 30 pre EASO and 30 pre EUROPOL. Navrhuje sa, aby sa týchto 120 dodatočných miest v roku 2016 zachovalo, a aby sa financovali na celoročnom základe (12 mesiacov). Vyžaduje si to 15,6 milióna EUR vo forme viazaných a platobných rozpočtových prostriedkov. b)Prevádzka: Navrhuje sa posilniť operačnú kapacitu agentúry Frontex týkajúcu sa návratu a spolupráce v problémových oblastiach („hotspots“) o 70 miliónov EUR vo viazaných aj v platobných rozpočtových prostriedkoch: I) Návrat: 50 miliónov EUR na podporu návratu ďalších 20 000 osôb, na ktoré sa nevzťahuje medzinárodná ochrana, so sprievodnými opatreniami, akými sú odborná príprava a budovanie kapacít so zameraním na problémy, potreby a ostatné faktory dôležité pre ich úspešný a rýchlejší návrat. II)Problémové oblasti („hotspots“): 20 miliónov EUR na zefektívnenie vykonávania koncepcie problémových oblastí („hotspots“), najmä na prevádzkové činnosti ako sú: a) zriadenie mobilných úradov v problémových oblastiach a miestach vstupu; b) zabezpečenie dobrej konektivity na prenos digitálnych údajov a c) náklady na logistiku a vybavenie osobitnej regionálnej jednotky na posilnenie identifikačnej kapacity, aby sa urýchlil proces registrácie novo prichádzajúcich migrantov. 3.Premiestnenie osôb: V dňoch 14. a 21. septembra 2015 Rada prijala dve rozhodnutia o premiestnení osôb, ktoré sa v prvom prípade týkali 40 000 osôb a v druhom prípade 120 000 osôb . Na uľahčenie integrácie nových systémov do vnútroštátnych programov Komisia navrhuje zosúladiť viazané rozpočtové prostriedky v rámci prvého rozhodnutia o premiestnení osôb s druhým rozhodnutím, a to takto: a)Druhý balík na premiestnenie osôb (120 000 osôb): Rozhodnutie premiestniť 120 000 osôb z Talianska a Grécka si vyžaduje celkovú sumu 780 miliónov EUR, ktorá má byť zahrnutá v tomto opravnom liste na pokrytie nákladov na premiestnenie a prepravu osôb takto: I) Premiestnenie: Prijímajúce členské štáty majú nárok na jednorazovú platbu 6 000 EUR na osobu, ktorá má byť premiestnená. Finančný vplyv tak predstavuje 720 miliónov EUR (120 000 x 6 000 EUR). II)Preprava: Taliansko a Grécko dostanú jednorazovú platbu 500 EUR na osobu na úhradu prepravných nákladov. Finančný vplyv tak predstavuje 60 miliónov EUR (120 000 x 500 EUR). III)Peňažný tok potrebný na okamžité začatie činností spojených s premiestnením osôb sa zabezpečí prostredníctvom špecifickej miery predbežného financovania vo výške 50 %. V roku 2016 bude preto potrebná suma 390 miliónov EUR v platobných rozpočtových prostriedkoch. b)Prvý balík na premiestnenie osôb (40 000 osôb): Zosúladenie prvého balíka na premiestnenie osôb s druhým predpokladá zvýšenie viazaných rozpočtových prostriedkov na rok 2016 o 110 miliónov EUR a platobných rozpočtových prostriedkov o 9,9 milióna EUR: I)Pôvodný (májový) návrh: Návrh Komisie z 27. mája 2015 zahŕňal jednorazovú platbu vo výške 6 000 EUR na každú osobu, ktorá má byť premiestnená. Jednorazové platby na pokrytie nákladov Talianska a Grécka na prepravu však neboli pôvodne plánované. Finančný vplyv májového návrhu tak predstavuje 240 miliónov EUR (120 000 x 6 000 EUR). V tom čase sa plánovalo, že súvisiace viazané rozpočtové prostriedky budú rozvrhnuté na obdobie 24 mesiacov, z toho 12 miliónov EUR v roku 2015, 150 miliónov EUR v roku 2016 a 78 miliónov EUR v roku 2017.

II)Zosúladenie: Na zosúladenie dvoch systémov premiestňovania osôb je v roku 2016 potrebných ďalších 110 miliónov EUR vo viazaných rozpočtových prostriedkoch: 90 miliónov EUR, ktoré pôvodne neboli zahrnuté do roku 2016, a 20 miliónov EUR určených na pokrytie nákladov Talianska a Grécka na prepravu vo forme jednorazovej platby 500 EUR na osobu (40 000 x 500 EUR). Celkový vplyv na rozpočet v roku 2016 by bol 260 miliónov EUR vo viazaných rozpočtových prostriedkoch, z ktorých už bolo 150 miliónov EUR navrhnutých v návrhu rozpočtu.



Platobné rozpočtové prostriedky na prvý balík na premiestnenie osôb vychádzajú z bežných sadzieb predbežného financovania stanovených v tzv. „horizontálnom“ nariadení (EÚ) č. 514/2014, ktorým sa stanovujú všeobecné ustanovenia o AMIF a ISF, t. j. 5 % ročná sadzba predbežného financovania plus 4 % počiatočného predbežného financovania. Zvýšenie viazaných rozpočtových prostriedkov (+ 110 miliónov EUR v roku 2016) si preto vyžaduje dodatočné platobné rozpočtové prostriedky vo výške 9,9 milióna EUR 4.Doplnkové financovanie pre fondy AMIF a ISF nad rámec núdzovej pomoci: navrhuje sa doplnkové financovanie pre fondy AMIF – azyl (+190 miliónov EUR), AMIF – návrat (+38 miliónov EUR) a ISF – hranice (+ EUR 82,4 miliónov EUR). Toto zvýšenie umožní posilnenie prijímacích a azylových systémov členských štátov, ktoré čelia nevídanému prílivu migrantov a prudkému nárastu žiadostí o azyl, a bude riešiť naliehavé a osobitné potreby vyplývajúce z mimoriadnych migračných tlakov, ktoré si vyžadujú okamžité opatrenia na vonkajších hraniciach. a)AMIF: dodatočné financovanie v rámci AMIF využijú členské štáty aj na štruktúrovanejšie strednodobé opatrenia spojené s prijímacími, ubytovacími a azylovými systémami, ako aj na zvýšenie svojich kapacít potrebných na návrat migrantov. b)ISF: dodatočné financovanie v rámci ISF takisto prispeje k posilneniu opatrení spojených s prvým príjmom, ako je identifikácia, prvá lekárska pomoc, nákup zariadení v rámci hraničných kontrol a preprava migrantov v rámci procesu preverovania. Dodatočnými viazanými rozpočtovými prostriedkami vo výške 310,4 milióna EUR sa objem platobných rozpočtových prostriedkov potrebných na rok 2016 zvýši o 138,1 milióna EUR. Umožní to potrebnú flexibilitu pri poskytovaní dodatočného financovania, aby bolo možné náležite riešiť núdzové situácie, ktoré sa môžu vyskytnúť v roku 2016. Navrhované opatrenia na rok 2016 uvedené v predchádzajúcom texte si vyžadujú posilnenie vo výške 1 380 miliónov EUR vo viazaných rozpočtových prostriedkoch a 778,8 milióna EUR v platobných rozpočtových prostriedkoch. Zodpovedajúce členenie podľa rozpočtových riadkov je uvedené v tejto tabuľke: Rozpočtový riadok Názov Viazané rozpočtové prostriedky Platobné rozpočtové prostriedky 18 02 01 01 Podpora riadenia hraníc a spoločnej vízovej politiky na zjednodušenie legálneho cestovania 116 400 000 79 868 000 18 02 03 Európska agentúra pre riadenie operačnej spolupráce na vonkajších hraniciach (Frontex) 77 800 000 77 800 000 18 02 04 Európsky policajný úrad (EUROPOL) 3 900 000 3 900 000 18 03 01 01 Posilnenie a rozvoj spoločného európskeho azylového systému a zlepšenie solidarity a zdieľania zodpovednosti medzi členskými štátmi 1 140 000 000 596 450 000 18 03 01 02 Podpora legálnej migrácie do Únie, presadzovanie účinnej integrácie štátnych príslušníkov tretích krajín a posilnenie spravodlivých a účinných stratégií v oblasti návratu 38 000 000 16 910 000 18 03 02 Európsky podporný úrad pre azyl (EASO) 3 900 000 3 900 000 Spolu 1 380 000 000 778 828 000

Vzhľadom na značný tlak, pod ktorým museli útvary pre migráciu a vnútorné záležitosti v posledných mesiacoch fungovať, a na vysoké nároky očakávané v blízkej budúcnosti, prerozdelenie prostriedkov v rámci tohto okruhu nie je možné. Komisia preto navrhuje mobilizovať nástroj flexibility vo výške 1 504,0 milióna EUR v rámci okruhu 3 (Bezpečnosť a občianstvo) s cieľom financovať bezprostredné opatrenia na riešenie utečeneckej krízy v rámci európskej migračnej agendy na rok 2016. Mobilizácia nástroja flexibility sa navrhuje v samostatnom akte, ktorým sa zrušuje navrhovaná mobilizácia nástroja flexibility, a to na ten istý účel, ktorý sprevádzal pôvodný návrh rozpočtu na rok 2016. 3.3Okruh 4: Globálna Európa Keďže žiadne okamžité riešenie konfliktu v Sýrii v dohľadnej dobe neexistuje, dôsledkom sýrskej krízy aj v roku 2016 bude vznik značných potrieb nielen v samotnej krajine, ale aj v celom regióne. Dosiaľ sa darí uspokojiť priemerne len 38 % potrieb a to znamená, že výzvy OSN zostávajú do veľkej miery podfinancované. V dôsledku nedostatku financií Svetový potravinový program OSN, ostatné agentúry OSN a iné medzinárodné humanitárne organizácie v posledných mesiacoch poskytovanie pomoci postupne obmedzovali. S cieľom znížiť rastúci rozdiel medzi potrebami a dostupnými finančnými prostriedkami Komisia navrhuje, aby sa ešte viac zintenzívnila reakcia na túto krízu, a to posilnením humanitárnej pomoci v rozpočte na rok 2016 v porovnaní s pôvodným návrhom rozpočtu dodatočnou sumou 150 miliónov EUR vo viazaných rozpočtových prostriedkoch. Požadované zvýšenie bude doplnené samostatným návrhom na mobilizáciu rezervy na núdzovú pomoc, ktorý sa má predložiť začiatkom roka 2016, a to tak, aby boli viazané rozpočtové prostriedky na humanitárnu pomoc o 300 miliónov EUR vyššie než v pôvodnom návrhu rozpočtu. Okrem toho sa požaduje suma 405 miliónov EUR v platobných rozpočtových prostriedkoch, ktorá zahŕňa: 105 miliónov EUR zodpovedajúcich neuhradenému zostatku, ktorý sa má vyplatiť v roku 2016 na základe žiadosti, aby bolo ku koncu roka 2015 z rezervy na núdzovú pomoc prevedených 175 miliónov EUR vo viazaných rozpočtových prostriedkoch (DEC 32/2015), a 300 miliónov EUR zodpovedajúcich zvýšeniu viazaných rozpočtových prostriedkov plánovaných na rok 2016 (vrátane ohlásenej žiadosti o presun 150 miliónov EUR začiatkom roku 2016). Tieto finančné prostriedky sa použijú na pokrytie najnevyhnutnejších základných potrieb, ako sú potraviny, zdravotná starostlivosť, voda, sanitárne a hygienické zariadenia, ochrana a iné základné služby pre sýrskych a irackých utečencov v susedných krajinách (Jordánsko, Libanon a Turecko) a na západnom Balkáne (Srbsko a bývalá Juhoslovanská republika Macedónsko), ako aj pre ľudí vo vnútri Sýrie a Iraku. Okrem toho sa 210 miliónov EUR v platobných rozpočtových prostriedkoch požaduje pre nástroj európskeho susedstva, čo zodpovedá 70 % zvýšeniu viazaných rozpočtových prostriedkov požadovanému v NOR č. 7/2015. Keďže sa záväzky budú do veľkej miery týkať rozsiahlych grantových projektov s partnerskými organizáciami prostredníctvom trustového fondu EÚ pre Sýriu, budú platby nasledovať relatívne rýchlo, a to po prijatí záväzku koncom roku 2015. V nasledujúcej tabuľke je uvedené rozdelenie zvýšenia viazaných a platobných rozpočtových prostriedkov v rámci okruhu 4, ktoré sa požaduje v tomto opravnom liste: Rozpočtový riadok Názov Viazané rozpočtové prostriedky Platobné rozpočtové prostriedky 23 02 01 Poskytovanie rýchlej a efektívnej humanitárnej a potravinovej pomoci vychádzajúcej z potrieb 150 000 000 405 000 000 22 04 01 03 Krajiny Stredozemia— Budovanie dôvery, bezpečnosť a predchádzanie konfliktom a ich riešenie 210 000 000 Spolu 150 000 000 615 000 000 3.4 Okruh 5: Administratíva Komisia vynakladá úsilie v súvislosti s prerozdelením významného objemu prostriedkov na podporu činností jej útvarov v prvej línii najmä v reakcii na súčasnú migračnú krízu. Na tento účel sa pokúša čo najlepšie využiť všetky pracovné miesta schválené vo svojom pláne pracovných miest, ktorý sa od roku 2013 každoročne znižuje o 1 %, aby sa dosiahol cieľ zníženia počtu zamestnancov o 5 %, ktorý je stanovený v medziinštitucionálnej dohode. Na uspokojenie nových potrieb sa Komisia snaží obsadiť voľné miesta čo najrýchlejšie. Rozpočtové prostriedky navrhované v návrhu rozpočtu na rok 2016 boli vypočítané na základe priemernej miery obsadenosti vo výške 96,6 %. Táto miera však už bola dosiahnutá a Komisiu v súčasnosti obmedzuje výška disponibilných rozpočtových prostriedkov. S cieľom umožniť účinné prerozdelenie a posilniť schopnosť reakcie žiada Komisia zvýšiť svoje administratívne rozpočtové prostriedky na mzdy o 23,1 milióna EUR, čo zodpovedá miere obsadenosti 97,6 %, t. j. o jeden percentuálny bod (200 pracovných miest) viac, než pri odhade v návrhu rozpočtu na rok 2016. Táto požiadavka sa však netýka zvýšenia počtu pracovných miest schválených pre Komisiu, ani nemá vplyv na záväzok Komisie v plnej miere realizovať 5 % zníženie počtu zamestnancov v dohodnutom časovom rámci. Požadované prostriedky len umožňujú obsadiť schválené pracovné miesta, ktoré sú v súčasnosti neobsadené z dôvodu nedostatku rozpočtových prostriedkov. V rámci okruhu 5 je požadovaných 0,8 milióna EUR na pokrytie dodatočných nákladov na služobné cesty zamestnancov súvisiacich s utečeneckou krízou. Služobné cesty sú potrebné na zabezpečenie prítomnosti pracovníkov Komisie priamo v krajinách, v ktorých je situácia najkritickejšia. Vyslaní pracovníci budú koordinovať a vykonávať núdzové opatrenia na riešenie migračnej krízy a situácie utečencov, ako aj podporovať členské štáty pri posudzovaní núdzových opatrení a prispôsobení svojich vnútroštátnych programov s cieľom lepšie reagovať na krízovú situáciu. 4Krytie finančných prostriedkov splatných EIF v rámci Európskeho fondu pre strategické investície (EFSI) Na to, aby bola Komisia schopná splniť svoje záväzky vo forme poplatkov voči Európskemu investičnému fondu (EIF), navrhuje prideliť sumu 5 miliónov EUR vo viazaných a v platobných rozpočtových prostriedkoch do rozpočtového článku 01 04 07 Poplatky do Európskeho investičného fondu na zvýšenie pomoci v rámci Európskeho fondu pre strategické investície, ktorý má v súčasnosti symbolický záznam (p.m.). EIF bude poskytovať pomoc pri implementácii produktov nového okna pre malé a stredné podniky (MSP) v rámci Európskeho fondu pre strategické investície (EFSI). Počiatočné poplatky budú musieť byť vyplatené v krátkom období po podpísaní zmeny dohody o EFSI, ktoré sa očakáva začiatkom roka 2016. Podľa nariadenia o EFSI sa takéto poplatky môžu pokryť zo všeobecného rozpočtu Únie, pokiaľ nie sú odpočítané z odmien alebo príjmov, z vymožených prostriedkov alebo iných platieb, ktoré prijal EIF. Na začiatku roka 2016, keď nastane počiatočná fáza vykonávania EFSI, sa však očakávajú len veľmi obmedzené príjmy, pričom náklady vynaložené EIF sa výrazne zvýšia súbežne s urýchlením implementácie nových nástrojov.

5Agentúra pre spoluprácu regulačných orgánov v oblasti energetiky (ACER) Agentúra pre spoluprácu regulačných orgánov v oblasti energetiky (ACER) bola vytvorená v rámci tretieho energetického balíka na podporu pri dobudovaní vnútorného trhu s energiou pre elektrinu a zemný plyn. Agentúra ACER so sídlom v slovinskej Ľubľane začala oficiálne fungovať v marci 2011. Predstavenstvo agentúry ACER na svojom zasadnutí 8. júla 2015 prijalo rozhodnutie znovu vymenovať súčasného riaditeľa agentúry na ďalšie trojročné obdobie počnúc 16. septembrom 2015. V rozhodnutí sa uvádza, že výsledky, ktoré riaditeľ dosiahol a ktoré sú doložené v jeho hodnotení, sú zároveň dôvodom na jeho preradenie do platovej triedy AD 15. Plán pracovných miest agentúry však v návrhu rozpočtu na rok 2016 preradenie riaditeľa z platovej triedy AD 14 do triedy AD 15 zatiaľ nezahŕňa, pretože jeho opätovné vymenovanie sa uskutočnilo až po prijatí návrhu rozpočtu. Navrhuje sa preto aktualizovať plán pracovných miest agentúry ACER tak, ako sa uvádza v prílohe k rozpočtu. Celkový rozpočet a celkový počet pracovných miest agentúry zostane nezmenený. 6Bezpečnosť potravín a krmív